Baguio City--Sumangsango iti kaso a reckless imprudence resulting to homicide ti maysa a driver ti General Services Office (GSO) ti Baguio City Hall kalpasan nga aksidente a naatalanna ti maysa a garbage collector.
Nabigbig ti biktima a ni Sixto Saongon Damiking, agtawen iti limapulo, nasawaan, ken agnanaed idiay Kadaklan Village, Loakan, Baguio City, bayat a ti naibalud a driver ket nabigbig a ni Dominador Flores Carranza, agtawen iti uppat a pulo ket dua, naasawaan, driver 1 ti GSO
Maibasar iti imbestigasion dagiti kameng ti Traffic Management Branch (TMB), kabayatan ti panagkolektar dagitoy iti basura iti deppaar ti Loakan, Baguio City, aksidente a natinnag ti biktima manipud iti garbage truck dagitoy nga addaan iti plaka a ZJH 735 sakbay a napilidan daytoy.
Dagus met a naitaray ti biktima iti pagagasan ngem pimmusay met laeng gapu iti nagduduma a sugat a sinagrapna.
Iti agdama ket nakabalud ti nasao a driver iti Baguio City Jail.
ilo_Latn ilo_Latn ilo_Latn ilo_Latn ilo_Latn